### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Nora Mathiasen var forhindret i at deltage i udvalgets behandling af sagen.

Udarbejdelse af bevarende lokalplan for ejendom beliggende Kirkestien 1, [adresse] (præsteboligen).

### Resumé

Der er ansøgt om byggetilladelse til nedrivning af den bevaringsværdige ejendom beliggende Kirkestien 1, [adresse]

Præsteboligen er registreret med bevaringsværdi 4 i [adresse] SAVE system og er optaget i kommuneplanen som bevaringsværdig. Ansøgningen om byggetilladelse til nedrivning har været forelagt Lokalt Kulturmiljøråd, der mener, at ejendommen bør bevares. Teknik og Miljø er enig i rådets vurdering.

Ejendommen er en af de få tilbageværende historiske bygninger i [adresse] og indgår i en kulturhistorisk relation mellem kirke, præstegård og skole, som alle er samlet inden for kort afstand.

[adresse], Byggeri, har nedlagt forbud mod nedrivning af ejendommen efter planlovens § 14 med henblik på at udarbejde en bevarende lokalplan for ejendommen.

Forbuddet har en gyldighedsperiode på ét år. Såfremt forbuddet skal opretholdes, skal der inden gyldighedsperiodens udløb fremlægges forslag til lokalplan med bestemmelse om bevaring, således at bygningen kun med tilladelse fra kommunalbestyrelsen må nedrives, ombygges eller på anden måde ændres.

### Indstilling

At 1) der udarbejdes forslag til bevarende lokalplan for ejendommen beliggende Kirkestien 1, [adresse]

### Sagens forløb

12-12-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 16-12-2019 Magistraten

Fremsendes til [adresse] med bemærkning, at Magistraten i mødet den16. december 2019 anbefaler, at byrådet tiltræder Magistratsafdelingen for Teknik og Miljøs indstilling af 12. december 2019.

Borgmester Karsten Svendsen deltog ikke i sagens behandling.

 22-01-2020 [adresse]
Fremsendes til Teknisk Udvalg til behandling i henhold til beslutning i byrådets møde den 22. januar 2020.
 29-01-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Nora Mathiasen var forhindret i at deltage i udvalgets behandling af sagen.